Document ID: /roh_data/filtered/fineweb-2-filterrobots_roh.jsonl.gz/24389

Grischun Central
EWZ renovescha lingia electrica da Tinizong a Murmarera
Las Ovras electricas da Turitg (EWZ) renovescha la lingia electrica da Tinizong a Murmarera. Per radund 5 milliuns francs remplazza l'EWZ las lingias cun las pitgas da lain, cun novas pitgas da metal: quai per lung radund 8 kilometers.
Las lavurs entschaivan mez settember e duain durar fin la stad 2016. Durant quest temp saja il provediment cun electric però garantì, scriva l'EWZ. Cunquai che la lingia traverseschia pliras giadas la via dal Güglia possia quai dar che la via saja serrada per curtas fasas.
RR novitads 17:00